**020 30 URED ZA ZAKONODAVSTVO**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje izvršenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured za zakonodavstvo ostvaruje prihode:

* u okviru skupine 67 Prihodi iz proračuna te izvora financiranja 11 Opći prihodi i primici i izvora financiranja 12 Sredstvaučešća za pomoći.

U prvom polugodištu 2023. godine prihodi iz proračuna za izvor financiranja 11 Opći prihodi i primici ostvareni su u iznosu 414.099,32 eura.

* u okviru skupine prihoda 63 Pomoći iz inozemstva i od subjekata unutar općeg proračuna te izvora financiranja 51 Pomoći EU i izvora financiranja 561 Europski socijalni fond (ESF). U prvom polugodištu 2023. godine za navedene skupine prihoda nije bilo ostvarenja.

**RASHODI POSLOVANJA**

Planirani rashodi odnose se na redoviti rad Ureda za zakonodavstvo što uključuje cjelokupni postupak donošenja odluka Vlade, od samog zakonodavnog planiranja, koraka procjene učinaka propisa, savjetovanja s javnošću, poslovničke procedure te pripreme i pravodobne objave zakona i drugih propisa u Narodnim novinama za sva tijela državne uprave sukladno zakonu kojim se uređuje ustrojstvo i djelokrug ministarstava i drugih tijela državne uprave.

Ukupni rashodi u prvom polugodištu 2023. godine izvršeni su u iznosu 414.099,32 eura, što je 41,15% ukupno planiranih financijskih sredstava za 2023. godinu. U odnosu na isto razdoblje prethodne godine ukupni rashodi su veći za 13,19%.

**Rashodi poslovanja**

Rashodi poslovanja u prvom polugodištu 2023. godine izvršeni su u iznosu od 410.294,79 eura što je 41,80% planiranih financijskih sredstava za 2023. godinu u okviru rashoda poslovanja. U odnosu na isto razdoblje prethodne godine rashodi poslovanja su povećani za 13,15%.

***Rashodi za zaposlene***

Rashodi za zaposlene u prvom polugodištu 2023. godine izvršeni su u iznosu 396.003,26 eura što je 43,45% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su povećani za 13,74%. Navedeno povećanje je rezultat povećanja osnovice sukladno Dodatku I. Kolektivnog ugovora za državne službenike i namještenike.

***Materijalni rashodi***

Materijalni rashodi u prvom polugodištu 2023. godine izvršeni su u iznosu 14.291,53 eura što je 20,38% planiranih financijskih sredstava za 2023. godinu za materijalne rashode. U odnosu na isto razdoblje prethodne godine materijalni rashodi su smanjeni za 1,14%.

U prvom polugodištu 2023. godine sredstva su utrošena na službena putovanja djelatnika Ureda na stručnim seminarima u zemlji i inozemstvu, ZET prijevoz, uredske potrepštine, telekomunikacijske usluge, usluge popravka fotokopirnog uređaja, pretplate na tiskovine, podmirenje eračuna i FINA certifikata, reprezentaciju i poklone.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2023. godine izvršeni su u iznosu 3.804,53 eura što je 15,41% planiranih financijskih sredstava za 2023. godinu za navedene rashode. U odnosu na isto razdoblje prethodne godine rashodi za nabavu nefinancijske imovine su veći za 18,35%.

U prvom polugodištu 2023. godine sredstva su utrošena za nabavu uredskog namještaja (stol i 3 stolca) u okviru aktivnosti Administracija i upravljanje te za nabavu MTF uređaja u okviru kapitalnog projekta Informatizacija Ureda za zakonodavstvo.